Bežný podsedák do auta, ktorý nedisponuje systémom ISOFIX, sa len jednoducho položí na sedadlo vozidla. Inštaluje sa v smere jazdy, následne sa naň posadí dieťa a pripúta sa integrovaným bezpečnostným pásom automobilu. Podsedáky s ISOFIX základňou sa potom inštalujú priamo k špeciálnej konštrukcii vozidla. O niečo jednoduchšou inštaláciou sa pýšia podsedáky do auta s konektorom ISOCLICK FIX, ktoré sa pripevňujú jednoduchým pricvaknutím.